ai4bharat/Pralekha huggingface dataset:
জাহাজচলাচলমন্ত্রক
বন্দর, জাহাজ চলাচল ও জলপথ পরিবহণ মন্ত্রক জনসাধারণের মতামত ও প্রস্তাবের জন্য খসড়া মার্চেন্ট শিপিং বিল জারি করেছে;
নতুন বিলটির উদ্দেশ্য হ’ল ১৯৫৮’র মার্চেন্ট শিপিং আইন বাতিল করা
নয়াদিল্লি, ২৬ নভেম্বর, ২০২০
কেন্দ্রীয় বন্দর, জাহাজ চলাচল ও জলপথ পরিবহণ মন্ত্রক জনসাধারণের মতামত জানার জন্য খসড়া মার্চেন্ট শিপিং বিল, ২০২০ জারি করেছে। এই বিলের উদ্দেশ্য হ’ল – ১৯৫৮’র মার্চেন্ট শিপিং আইন  এবং ১৮৩৮ – এর কোস্টিং ভেসেলস্ আইন  সম্পূর্ণ বাতিল করা।
খসড়া মার্চেন্ট শিপিং বিল, ২০২০ কার্যকর করার উদ্দেশ্যই হ’ল ভারতীয় জাহাজ চলাচল ক্ষেত্রের আরও অগ্রগতি তথা মার্কিন যুক্তরাষ্ট্র, জাপান, ব্রিটেন, সিঙ্গাপুর ও অস্ট্রেলিয়ার মতো জাহাজ পরিবহণ ক্ষেত্রে অগ্রণী দেশগুলির শ্রেষ্ঠ পন্থা-পদ্ধতিকে এই খসড়া বিলে অন্তর্ভুক্ত করা। ভারত আইএমও কনভেনশন/প্রোটোকলগুলি গ্রহণ করেছে এবং বিধি অনুযায়ী এগুলি মেনে চলতে বদ্ধ পরিকর। তাই, খসড়া মার্চেন্ট শিপিং বিলে জলযানের সুরক্ষা ও নিরাপত্তা, মাঝ সমুদ্রে জীবনের সুরক্ষা, সামুদ্রিক দূষণ প্রতিরোধ, নৌ-বাণিজ্যিক দায়বদ্ধতা ও ক্ষতিপূরণ মেটানো তথা আন্তর্জাতিক কনভেনশনগুলির আওতায় ভারতের মান্যতাকে আরও সুদৃঢ় করার সমস্ত বিষয় এই খসড়া বিলে অন্তর্ভুক্ত হয়েছে।
খসড়া মার্চেন্ট শিপিং বিল, ২০২০-র উল্লেখযোগ্য কয়েকটি দিক নিম্নরূপ :
• সহজে ব্যবসা-বাণিজ্যের প্রসার
• ডিজিটাল প্রযুক্তির সর্বাধিক প্রয়োগ
• জলযান এবং জাহাজগুলিকে বাণিজ্যিক উপযোগী সম্পদ হিসাবে স্বীকৃতি
• পরিত্যক্ত জলযানগুলিতে ভারতীয় নাবিকদের স্বার্থ সুরক্ষা এবং পরিত্যক্ত জলযানটির নিরাপত্তা
রেলমন্ত্রক
শ্রী পীয়ুষ গোয়েল ভারত-মার্কিন গোলটেবিল আলোচনায় অংশগ্রহণ করেছেন
নয়াদিল্লি, ১৪ আগস্ট, ২০১৮
রেল, কয়লা, অর্থ এবং কর্পোরেট বিষয়ক মন্ত্রী শ্রী পীয়ুষ গোয়েল, রেলবোর্ডের চেয়ারম্যান শ্রী অশ্বিনী লোহানী এবং রেলবোর্ডের অন্যান্য সদস্য ও আধিকারিকরা নতুন দিল্লিতে ভারত-মার্কিন গোলটেবিল বৈঠকে অংশ নিয়েছেন। রেলে নির্মাণ, পরিচালনা এবং তথ্যপ্রযুক্তির মতো ক্ষেত্রে কর্মরত প্রধান মার্কিন কোম্পানীগুলির এক উচ্চপর্যায়ের প্রতিনিধিদল গতকাল রেলমন্ত্রকে আয়োজিত এই বৈঠকে অংশ নেন। ভারতে মার্কিন রাষ্ট্রদূত কেনেথ জাস্টার মার্কিন প্রতিনিধি দলের নেতৃত্ব করেন। মার্কিন দূতাবাস, বাণিজ্য পরিষেবা এবং বাণিজ্য উন্নয়ন সংস্হার প্রতিনিধিরাও এখানে উপস্হিত ছিলেন। অনুষ্ঠানে এইসব কোম্পানীগুলি শক্তি ক্ষেত্রে দক্ষতা, ক্ষয় নিরোধক বস্তু, অগ্নিসুরক্ষা, হাইস্পিড ইন্টারনেট এবং ক্লাউড কম্পিউটিং-এর মাধ্যমে রেলের যাত্রী সংরক্ষণ, রেল সেতু, লেভেল ক্রসিং, রেল সুড়ঙ্গ, রেললাইন পাতা, সিগন্যাল ব্যবস্হা সহ রেল ব্যবস্হার দৈনন্দিন কাজের বিভিন্ন দিক নিয়ে তাঁদের বক্তব্য পেশ করেন। অনুষ্ঠানে শ্রী গোয়েল কিভাবে এই ধরনের প্রযুক্তি ভারতীয় রেলের ক্ষেত্রে ব্যবহার করা যায় এবং মেক ইন ইন্ডিয়া কর্মসূচিতে কিভাবে এই ধরনের পণ্যদ্রব্যকে প্রতিযোগিতামূলক করে তোলা যায়, সেবিষয়ে বক্তব্য রাখেন। ভারতের মার্কিন রাষ্ট্রদূত মার্কিন যুক্তরাষ্ট্রের প্রযুক্তি সংস্হাগুলিকে এদেশের রেল পরিবহনের ক্ষেত্রে কাজের সুযোগ করে দেওয়ার জন্য রেল কর্তৃপক্ষ এবং রেলমন্ত্রীকে ধন্যবাদ জানান।
CG/PB/NS/…
(Visitor Counter : 61
মন্ত্রিসভারঅর্থনৈতিকবিষয়সংক্রান্তকমিটি
রাষ্ট্রায়ত্ত নিউজ প্রিন্ট সংস্থা নিপা লিমিটেডের পুনরুজ্জীবন এবং আধুনিকীকরণের জন্য ৪৬৯ কোটি ৪১ লক্ষ টাকার আর্থিক প্যাকেজ প্রদানের প্রস্তাব মন্ত্রিসভায় অনুমোদিত
নয়াদিল্লি, ০৩ অক্টোবর, ২০১৮
মধ্যপ্রদেশের নিপানগরে অবস্থিত রাষ্ট্রায়ত্ত নিউজ প্রিন্ট সংস্থা নিপা লিমিটেডের পুনরুজ্জীবন এবং এর আধুনিকীকরণের পরিকল্পনার জন্য ৪৬৯ কোটি ৪১ লক্ষ টাকার আর্থিক প্যাকেজ প্রদানের প্রস্তাবটি কেন্দ্রীয় মন্ত্রিসভায় অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে এ ব্যাপারে সিদ্ধান্ত হয়।
মন্ত্রিসভার এই সিদ্ধান্তের ফলে রাষ্ট্রায়ত্ত নিউজ প্রিন্ট সংস্থাটির পুনরুজ্জীবন ও উন্নয়ন পরিকল্পনা সম্পাদনের জন্য ইক্যুইটি হিসাবে ২৭৭ কোটি টাকা দেওয়া হবে। এই আর্থিক সাহায্যের দরুণ সংস্থার বর্তমান উৎপাদনক্ষমতা বার্ষিক ৮৩ হাজার মেট্রিক টন থেকে বেড়ে ১ লক্ষ মেট্রিক টনে পৌঁছাবে। সেইসঙ্গে, সংস্থার উৎপাদনে বৈচিত্র্য আসবে, উৎপাদিত সামগ্রীর গুণমান বৃদ্ধি পাবে এবং সংস্থার উৎপাদন প্রক্রিয়া পুনরায় শুরু হবে।
সংস্থার কর্মীদের বেতন, মজুরি প্রভৃতি মেটানোর জন্য ১০১ কোটি ৫৮ লক্ষ টাকার ঋণ সহায়তাদানের বিষয়টিও অনুমোদিত হয়েছে। এই ঋণ সহায়তার ফলে সংস্থার কর্মচারীরা যেসব সমস্যার সম্মুখীন হচ্ছেন, তা দূর করা সম্ভব হবে। এমনকি, সংস্থার ৪০০ জন কর্মীর স্বেচ্ছাবসরের জন্য ৯০ কোটি ৮৩ লক্ষ টাকার সংস্থানের বিষয়েও মন্ত্রিসভার সায় মিলেছে। এছাড়াও, সংস্থার পুনরুজ্জীবন এবং আধুনিকীকরণ পরিকল্পনার কাজ সঠিক সময়ে শেষ হওয়ার পর নিপা লিমিটেডের কৌশলগত বিলগ্নিকরণেও অনুমতি পাওয়া গেছে। পুনরুজ্জীবন এবং আধুনিকীকরণ পরিকল্পনার কাজ শেষ হলে, সংস্থাটিকে বাজারে তার অবস্থান আরও মজবুত করতে সাহায্য করবে। এমনকি, মধ্যপ্রদেশের আদিবাসী অঞ্চলে কর্মসংস্থানের সুযোগও সৃষ্টি করবে।
CG/BD/SB…
(Visitor Counter : 86
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে মায়ানমারের সেনাবাহিনীর প্রধান সিনিয়ার জেনারেল মিন অঙ হাইং-এর সাক্ষাৎ
নয়াদিল্লি, ৩০ জুলাই, ২০১৯
প্রধানমন্ত্রী নরেন্দ্র মোদীর সঙ্গে গতকাল মায়ানমারের সেনাবাহিনীর প্রধান সিনিয়ার জেনারেল মিন অঙ হাইং সাক্ষাৎ করেন।
সম্প্রতি লোকসভা নির্বাচনে সাফল্যের জন্য প্রধানমন্ত্রীকে ধন্যবাদ জানান মায়ানমারের সেনাপ্রধান। গত কয়েক বছরে ভারতের সঙ্গে তার দেশের কূটনৈতিক সম্পর্কের উন্নতি হয়েছে বলে জানান তিনি। একইসঙ্গে দুই প্রতিবেশী দেশের মধ্যে সেনা এবং নিরাপত্তা সহযোগিতা নিয়ে সম্পর্ক আরও মজবুত হয়েছে বলেও সেনাপ্রধান উল্লেখ করেন।
প্রধানমন্ত্রী নরেন্দ্র মোদী বলেন, মায়ানমার সফরের সময় উষ্ণ অভ্যর্থনা এবং আতিথিয়তায় তিনি মুগ্ধ হয়েছেন। একইসঙ্গে দুই দেশের মধ্যে দ্বিপাক্ষিক সম্পর্ক, দক্ষতা বৃদ্ধি, সন্ত্রাস দমন, সেনাবাহিনীর যৌথ মহড়া, উপকূলীয় সহযোগিতা এমনকি আর্থিক বিকাশ এবং উন্নয়নের ক্ষেত্রে গভীর সম্পর্ক রয়েছে বলে জানান তিনি।
প্রধানমন্ত্রী আরও বলেন, মায়ানমারের সঙ্গে আগামী দিনে দ্বিপাক্ষিক বাণিজ্যিক সম্পর্ক গড়ে তুলতে ভারত বদ্ধপরিকর।
CG/SS/NS
(Visitor Counter : 103
প্রধানমন্ত্রীরদপ্তর
প্রধানমন্ত্রী রাজস্থান দিবসে রাজ্যবাসীকে শুভেচ্ছা জানিয়েছেন
নয়াদিল্লি, ৩০ মার্চ,২০২৩
প্রধানমন্ত্রী শ্রী নরেন্দ্র মোদী রাজস্থান দিবস উপলক্ষে রাজ্যবাসীকে শুভেচ্ছা জানিয়েছেন। শ্রী মোদী আশা করেন যে ঐতিহ্যশালী এই রাজ্যের প্রতিটি ক্ষেত্রে উন্নয়ন ঘটবে।
এক ট্যুইট বার্তায় প্রধানমন্ত্রী বলেছেন :
“রাজস্থান দিবস উপলক্ষে রাজ্যের সকল ভাই-বোনকে আমার পক্ষ থেকে অনেক শুভেচ্ছা জানাই। এই অবকাশে ঐতিহ্যশালী এই রাজ্যের প্রতিটি ক্ষেত্রে উন্নয়ন ঘটুক সেই প্রার্থনাই করি।”
PG/CB/DM/
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং মার্কিন ভারত-প্রশান্ত মহাসাগরীয় কমান্ডের সদর দপ্তর পরিদর্শনে হাওয়াই দ্বীপে পৌঁছেছেন
নতুন দিল্লি, ১৩ এপ্রিল, ২০২২
প্রতিরক্ষা মন্ত্রী শ্রী রাজনাথ সিং মার্কিন যুক্তরাষ্ট্রের ভারত-প্রশান্ত মহাসাগরীয় কমান্ডের সদর দপ্তর পরিদর্শনে মঙ্গলবার হাওয়াই দ্বীপে পৌঁছন। ওয়াশিংটন ডিসি থেকে সেখানে পৌঁছলে তাঁকে স্বাগত জানান ভারত-প্রশান্ত মহাসাগরীয় কমান্ডের দায়িত্বে থাকা কমান্ডার অ্যাডমিরাল জন অ্যাকুইলিনো। মার্কিন যুক্তরাষ্ট্রের ভারত-প্রশান্ত মহাসাগরীয় কমান্ড এবং ভারতীয় সেনাবাহিনীর মধ্যে ব্যাপক অংশীদারিত্ব রয়েছে। উভয় পক্ষই এই অংশীদারিত্বের অঙ্গ হিসেবে সামরিক মহড়া, প্রশিক্ষণ কর্মসূচি এবং বিভিন্ন ক্ষেত্রে নিয়মিত আদানপ্রদান করে থাকে।
প্রতিরক্ষা মন্ত্রী আজ মার্কিন যুক্তরাষ্ট্রের ভারত-প্রশান্ত মহাসাগরীয় কমান্ডের সদর দপ্তর পরিদর্শনের পাশাপাশি হাওয়াই দ্বীপে যে প্রশিক্ষণের যে সুবিধা রয়েছে সেটিও ঘুরে দেখবেন। দেশে ফেরার পূর্বে তিনি মার্কিন সেনার প্রশান্ত মহাসাগরীয় বিমানবাহিনীর সদর দপ্তরে গিয়ে জাতীয় স্মারকে পুষ্পার্ঘ্য অর্পণ করবেন।
মার্কিন রাষ্ট্রপতি জো বাইডেন এবং ভারতের প্রধানমন্ত্রী নরেন্দ্র মোদীর মধ্যে ওয়াশিংটনে ভার্চুয়াল বৈঠকের সময় শ্রী রাজনাথ সিং ছাড়াও ভারতের বিদেশমন্ত্রী ডঃ এস জয়শঙ্কর, মার্কিন বিদেশ সচিব অ্যান্টনি ব্লিনকেন এবং সেদেশের প্রতিরক্ষা সচিব লয়েড অস্টিন উপস্থিত ছিলেন।
এই ভার্চুয়াল বৈঠকের পর ভারতের প্রতিরক্ষা মন্ত্রী ও বিদেশ মন্ত্রী চতুর্থ ভারত-মার্কিন মন্ত্রী পর্যায়ের ২+২ আলোচনায় সেদেশের বিদেশ ও প্রতিরক্ষা সচিবের সঙ্গে বৈঠকে মিলিত হন। এদিকে, মন্ত্রী পর্যায়ের ২+২ আলোচনার আগে প্রতিরক্ষা মন্ত্রী রাজনাথ সিং পেন্টাগনে মার্কিন প্রতিরক্ষা সচিবের সঙ্গে এক পৃথক দ্বিপাক্ষিক বৈঠক করেন।
CG/BD/SKD/
(Visitor Counter : 263
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রকের সঙ্গে যুক্ত সংসদীয় উপদেষ্টা কমিটির বৈঠক অনুষ্ঠিত হয়েছে
(নতুন দিল্লি, ১১ এপ্রিল, ২০২২
অসামরিক বিমান পরিবহণ মন্ত্রকের সঙ্গে যুক্ত সংসদীয় উপদেষ্টা কমিটির বৈঠক আজ অনুষ্ঠিত হয়েছে। বৈঠকে “ই-বিসিএএস প্রকল্প”-এর বিষয় নিয়ে আলোচনা করা হয়।
এই বিষয় সম্পর্কে ব্যাখ্যা দিতে গিয়ে অসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া বলেন, ব্যুরো অফ সিভিল এভিয়েশন সিকিউরিটি  জাতীয় অসামরিক বিমান চলাচল নিরাপত্তা সংক্রান্ত কর্মসূচি প্রতিষ্ঠা, বিকাশসাধন, কার্যকরী, রক্ষণাবেক্ষণ এবং পর্যালোচনা করে থাকে। এটি বিমানের নিরাপত্তা, দক্ষতা ও নিয়মানুবর্তিতা বিবেচনা করে বেআইনি হস্তক্ষেপ এবং হুমকির বিরুদ্ধে অসামরিক বিমান চলাচলের কাজকর্মকে রক্ষা করে। এই ব্যবস্থাপনাকে এখন ই-বিসিএএস প্রক্রিয়ার আওতায় নিয়ে আসা হচ্ছে। অভ্যন্তরীণ প্রক্রিয়াগুলির স্বয়ংক্রিয়তার জন্য ই-গভর্নেন্সের অধীনে এই উদ্যোগ নেওয়া হয়েছে। সমস্ত পক্ষের সুবিধার্থে এটি অনলাইন প্ল্যাটফর্মে নিয়ে আসা হবে। এতে সমস্ত কাজকর্মে স্বচ্ছতা বজায় থাকবে, ভালোভাবে ব্যবহার করা সম্ভব হবে এবং আরও দক্ষ হয়ে উঠবে।
কেন্দ্রীয় মন্ত্রী বলেন, ‘ই-সহজ মডিউল’-এর আওতায় নিরাপত্তা সংক্রান্ত ছাড়পত্র দেওয়া হবে। ই-ট্রেনিং মডিউলের আওতায় বিমান চলাচল সংক্রান্ত নিরাপত্তা প্রশিক্ষণ ও শংসাপত্রের জন্য ১৬টি প্রশিক্ষণ পাঠক্রম চালানো হচ্ছে। তিনি বলেন, বায়োমেট্রিক অ্যারোড্রোম এন্ট্রি পারমিট এবং যানবাহন প্রবেশের অনুমতির জন্য অনলাইন ব্যবস্থাপনা হিসেবে সেন্ট্রালাইজ অ্যাক্সেস কন্ট্রোল সিস্টেম  নিয়ে আসা হচ্ছে। এটি অনুমোদিত সরকারি ও বেসরকারি সংস্থার কর্মীদের প্রবেশাধিকার নিয়ন্ত্রণ করবে এবং বিমানবন্দরগুলিতে যানবাহনের প্রবেশের অনুমতি দেবে। ই-নিরাপত্তা কর্মসূচি হল নিরাপত্তা সংক্রান্ত অনুমোদনের জন্য এক জানলা ব্যবস্থাপনা। ই-কোয়ালিটি কন্ট্রোল মডিউল নিরাপত্তা সংক্রান্ত বিষয়ে অডিট এবং বিমানবন্দরের নিরাপত্তার কাজ দেখভাল করবে। চলতি বছরের জুনের মধ্যে ই-নিরাপত্তা মডিউলটি চালু করার সম্ভাবনা রয়েছে। এবছরের আগস্টের মধ্যে ই-কোয়ালিটি কন্ট্রোল কর্মসূচিটি চালু করা সম্ভব হবে বলে জানান তিনি।
এদিনের বৈঠকে সাংসদ সদস্যরা বেশ কিছু গুরুত্বপূর্ণ পরামর্শ দেন। বৈঠকে অসামরিক বিমান পরিবহণ মন্ত্রকের প্রতিমন্ত্রী অবসর প্রাপ্ত জেনারেল ডঃ ভি কে সিং, অসামরিক বিমান চলাচল মন্ত্রকের সচিব শ্রী রাজীব বনসল এবং মন্ত্রক, ভারতীয় বিমানবন্দর কর্তৃপক্ষ, ডিজিসিএ-এর অন্য আধিকারিকরা উপস্থিত ছিলেন।
CG/SS/SKD/
প্রতিরক্ষামন্ত্রক
কোভিড-১৯ এর বিরুদ্ধে লড়াইয়ে 'এক্স এন সি সি যোগদান' কর্মসূচির আওতায় জাতীয় সমরশিক্ষার্থী বাহিনী দেশের জন্য কর্তব্যে স্বেচ্ছায় শ্রম দিতে সম্মত
নতুন দিল্লি, ২ এপ্রিল, ২০২০
কোভিড-১৯ এর বিরুদ্ধে লড়াইয়ে 'এক্স এন সি সি যোগদান'র কর্মসূচির আওতায় জাতীয় সমরশিক্ষার্থী বাহিনী স্থানীয় প্রশাসনের সঙ্গে হাতে হাত মিলিয়ে দেশের জন্য কর্তব্যে স্বেচ্ছায় শ্রম দিতে সম্মত হয়েছে।
এই মহামারী বিরুদ্ধে লড়াইয়ের সমর শিক্ষার্থী বাহিনী যাতে ত্রাণকার্য ও বিভিন্ন সংস্থার সঙ্গে একযোগে কাজ করতে পারে তার জন্য একটি নির্দেশিকা জারি করা হয়েছে। মূলত তারা হেল্পলাইন, কলসেন্টার পরিচালনা, ত্রাণ সামগ্রী, ওষুধ, খাবার, নিত্যপ্রয়োজনীয় সামগ্রী বিতরণ, সামাজিক সাহায্য ও তথ্য সংগ্রহের মত কাজ করবে। নির্দেশিকা অনুযায়ী তাদেরকে কখনোই আইন শৃঙ্খলা পরিস্থিতি নিয়ন্ত্রণ আনতে বা উত্তেজনা প্রবণ এলাকায় কাজে লাগানো যাবে না। ১৮বছরের বেশী বয়সী সমর শিক্ষার্থী বাহিনী বিভাগের ক্যাডারদের এই কাজে যুক্ত করতে হবে। আট থেকে কুড়ি জনের একটি দল তৈরি করা হবে। তাদের তত্ত্বাবধানে থাকবেন সমর শিক্ষার্থী বাহিনীর একজন স্থায়ী কর্মী অথবা এনসিসি অফিসার। এই কাজের জন্য রাজ্য সরকার অথবা জেলা প্রশাসন রাজ্যে অবস্থিত এনসিসি অধিকারিকদের কাছে লিখিত ভাবে চিঠি দিতে পারবে। প্রয়োজনীয় চাহিদা অনুযায়ী এনসিসি আধিকারিক অথবা গ্রুপ হেডকোয়ার্টার্স অথবা ইউনিট লেভেলের আধিকারিকরা রাজ্য অথবা স্থানীয় প্রশাসনের সঙ্গে সমন্বয় বজায় রেখে এনসিসি ক্যাডেট দের কাজে লাগাতে পারেন ।
উল্লেখ্য প্রতিরক্ষা মন্ত্রকের আওতায় দেশের মধ্যে অন্যতম বৃহৎ সুংগঠিত সংগঠন হলো এই জাতীয় সমরশিক্ষার্থী বাহিনী । প্রাকৃতিক বিপর্যয়, বন্যা, সাইক্লোন এর মত যেকোনো পরিস্থিতিতে দেশের প্রয়োজনে সাহায্যের জন্য এগিয়ে এসেছে জাতীয় সমরশিক্ষার্থী বাহিনী।
(CG/SS
রেলমন্ত্রক
ভারতীয় রেল মর্যাদাপূর্ণ ওবায়দুল্লা খান হকি কাপ প্রতিযোগিতায় জয়ী হয়েছে
নতুন দিল্লি, ২৭ মার্চ, ২০২২
ভারতীয় রেল মর্যাদাপূর্ণ ওবায়দুল্লা খান হকি কাপ প্রতিযোগিতায় জয়ী হয়েছে। রেল ক্রীড়া প্রসার পর্ষদের দল প্রতিযোগিতার ফাইনালে সেনা একাদশকে ২ গোলে হারিয়ে প্রতিযোগিতায় জয়ী হয়। উল্লেখ করা যেতে পারে, ভোপালে গত ২১ থেকে ২৭ মার্চ পর্যন্ত এই প্রতিযোগিতা আয়োজন করা হয়।
মধ্যপ্রদেশের ভোপালে মেজর ধ্যানচাঁদ স্টেডিয়ামে গত ২১ মার্চ প্রতিযোগিতার সূচনা করেন মুখ্যমন্ত্রী শ্রী শিবরাজ সিং চৌহ্বান।
১৯৩১ সালে ওবায়দুল্লা গোল্ড কাপ হিসেবে প্রতিযোগিতার সূচনা হয়। এরপর, কয়েক দশক ধরে চলে আসা মর্যাদাপূর্ণ এই প্রতিযোগিতা বহু আন্তর্জাতিক মানের খেলোয়াড়ের জন্ম দিয়েছে। ২০১৬-তে শেষবার এই প্রতিযোগিতার আয়োজন করা হয়েছিল। এরপর, ৬ বছর বাদে আবার এই প্রতিযোগিতা আয়োজন করা হয়। ২০১৬-তে এই প্রতিযোগিতায় বিপিসিএল জয়ী হয়। রেল দল দ্বিতীয় স্থান পায়।
এবারের মর্যাদাপূর্ণ এই প্রতিযোগিতায় ১২টি দল অংশ নেয়। প্রতিযোগিতার ফাইনাল ম্যাচ গত ২৭ মার্চ অনুষ্ঠিত হয়। ভারতীয় রেল দলের অর্জুন এই প্রতিযোগিতায় সেরা খেলোয়াড় মনোনিত হয়েছেন। ফাইনাল ম্যাচের সেরা খেলোয়াড়, সেরা ডিফেন্ডার ও সেরা মিড-ফিল্ডার মনোনিত হয়েছেন যথাক্রমে ভারতীয় রেল দলের যোগিন্দর, জসজিত এবং নিয়াজ রহিম।
উল্লেখ করা যেতে পারে, ভারতীয় রেলে প্রায় তিন হাজার পুরুষ ও মহিলা কর্মী রয়েছেন, যাঁরা খেলাধুলোর সাথে সক্রিয়ভাবে যুক্ত। সারা দেশে রেলের এক সুবিস্তৃত ক্রীড়া পরিকাঠামো রয়েছে। এছাড়াও পাঞ্জাবের কপুরথালায় একটি হকি অ্যাকাডেমি রয়েছে।
২০২০ টোকিও অলিম্পিকে ভারতীয় মহিলা হকি দল চতুর্থ স্থান পায়। এই দলে মোট ১৬ জন খেলোয়াড়ের মধ্যে ১২জনই ছিলেন ভারতীয় রেলের। অলিম্পিকে অংশগ্রহণকারী পুরুষ হকি দলের দু-জন খেলোয়াড় ভারতীয় রেলের।
২০২১-২২-এ রেল ক্রীড়া প্রসার পর্ষদের পুরুষ হকি দল জাতীয় স্তরের পাঁচটি প্রতিযোগিতায় অংশগ্রহণ করে সবকটিতেই ফাইনালে পৌঁছায়।
CG/BD/AS/
(Visitor Counter : 88
কেন্দ্রীয়মন্ত্রিসভা
ছয়টি এইম্স-এর জন্য একটি অধিকর্তার পদ সৃষ্টিতে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর, ২০১৮
দেশের ছ’টি স্থানে এইম্স-এর জন্য একটি করে অধিকর্তার পদ সৃষ্টির বিষয়ে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত বৈঠকে উত্তরপ্রদেশের রায়বেরিলি ও গোরক্ষপুর, পাঞ্জাবের ভাটিন্দা, অসমের গুয়াহাটি, হিমাচল প্রদেশের বিলাসপুর ও ঝাড়খণ্ডের দেওঘরে অবস্থিত এইম্স-এর জন্য এই অনুমোদন দেওয়া হয়েছে। একজন অধিকর্তার মূল বেতনক্রম ২,২৫,০০০ টাকা হবে বলে সিদ্ধান্ত গ্রহণ করা হয়েছে। তবে, অধিকর্তার মোট বেতন অন্যান্য সুবিধা সহ ২,৩৭,৫০০ টাকা অতিক্রম করবে না।
এইম্স-এর মুখ্য কার্যনির্বাহী আধিকারিক হিসেবে নিয়োজিত এই অধিকর্তা কাজ করবেন। প্রতিষ্ঠানের সকল আধিকারিক ও কর্মীর দায়িত্ব বন্টন এবং সার্বিক প্রশাসনের দায়িত্বে তিনি থাকবেন।
CG/SC/DM/…
(Visitor Counter : 62
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও মার্কিন যুক্তরাষ্ট্রের প্রেসিডেন্ট শ্রী ডোনাল্ড ট্রাম্পের মধ্যে টেলিফোনে কথাবার্তা
নয়াদিল্লি, ১৯ আগস্ট, ২০১৯
প্রধানমন্ত্রীশ্রী নরেন্দ্র মোদী আজ মার্কিন যুক্তরাষ্ট্রের রাষ্ট্রপতি শ্রী ডোনাল্ড ট্রাম্পের সঙ্গে টেলিফোনে কথা বলেন। অত্যন্ত উষ্ণ ও সহযোগিতামূলক আবহে তিরিশ মিনিটের আলাপচারিতায় দ্বিপাক্ষিক ও আঞ্চলিক নানা বিষয় নিয়ে তাঁদের মধ্যে আলোচনা হয়।
প্রধানমন্ত্রী এবছর জুনের শেষে ওসাকায় জি ২০ শিখর সম্মেলনের ফাঁকে মার্কিন রাষ্ট্রপতির সঙ্গে তাঁর বৈঠকের কথা স্মরণ করেন।
ওই বৈঠকের প্রসঙ্গ উল্লেখ করে প্রধানমন্ত্রী আশা করেন বাণিজ্য মন্ত্রী পারস্পরিক স্বার্থ সংশ্লিষ্ট দ্বিপাক্ষিক বাণিজ্যিক সম্ভাবনা নিয়ে খুব শীঘ্রই মার্কিন বাণিজ্য প্রতিনিধিদের সঙ্গে আলোচনায় বসবেন।
আঞ্চলিক পরিস্থিতি প্রসঙ্গে শ্রী মোদী জানান, ভারতবিরোধী হিংসাত্মক কার্যকলাপে এই অঞ্চলের নির্দিষ্ট কয়েকজন নেতার চরম উস্কানিমূলক বক্তব্যে শান্তির পরিবেশ বিঘ্নিত হচ্ছে। তিনি জঙ্গি কার্যকলাপ ও হিংসামুক্ত পরিবেশের জন্য সীমান্তের অন্য প্রান্ত থেকে সন্ত্রাসবাদকে প্রশ্রয় দেওয়া বন্ধের উপর জোর দেন।
দারিদ্র, নিরক্ষরতা এবং ব্যাধির বিরুদ্ধে যারা লড়াই করছেন তাঁদের সাহায্য করার ক্ষেত্রে ভারতের প্রতিশ্রুতির কথা প্রধানমন্ত্রী আবারো ব্যক্ত করেন।
আজ আফগানিস্তানের স্বাধীনতার শতবর্ষ পূর্তির প্রসঙ্গ উল্লেখ করে প্রধানমন্ত্রী আবারো ঐক্যবদ্ধ, নিরাপদ, গণতান্ত্রিক এবং প্রকৃত স্বাধীন আফগানিস্তান গড়ে তোলার লক্ষ্যে ভারতের দীর্ঘমেয়াদি ও দৃঢ় অঙ্গীকারের কথা উল্লেখ করেন।
মার্কিন প্রেসিডেন্টের সঙ্গে নিয়মিত যোগাযোগ থাকায় প্রধানমন্ত্রী শ্রী নরেন্দ্র মোদী সন্তোষ ব্যক্ত করেন।
CG/CB
(Visitor Counter : 137
প্রধানমন্ত্রীরদপ্তর
ভুটানের সাধারণ নির্বাচনে জয়লাভের জন্য ড্রুক নামরুপ শোগপা দলের সভাপতি ডঃ লোতে শেরিং-কে প্রধানমন্ত্রীর অভিনন্দন
নয়াদিল্লি, ১৯ অক্টোবর, ২০১৮
প্রধানমন্ত্রী শ্রী নরেন্দ্র মোদী আজ  ড্রুক নামরুপ শোগপা দলের সভাপতি ডঃ লোতে শেরিং-এর সঙ্গে টেলিফোনে কথা বলেন। ভুটানের তৃতীয় সাধারণ নির্বাচনে ডঃ শেরিং-এর দল বিজয়ী হওয়ায় এবং ডঃ শেরিং নিজে জাতীয় পরিষদে নির্বাচিত হওয়ায় প্রধানমন্ত্রী মোদী তাঁকে অভিনন্দন জানান। ভুটানে সাধারণ নির্বাচন সফলভাবে সম্পন্ন হয়েছে যা সে দেশের গণতন্ত্রকে সুদৃঢ় করে তোলার পক্ষে একটি গুরুত্বপূর্ণ মাইলফলক। প্রধানমন্ত্রী শ্রী মোদী এই বিষয়টিকে স্বাগত জানিয়েছেন।
প্রধানমন্ত্রী মোদী জানান যে, ভুটানের সঙ্গে ভারতের বিশেষ মৈত্রী ও সহযোগিতার সম্পর্ককে আরও মজবুত করার বিষয়টিকে ভারত গুরুত্বের সঙ্গে দেখে। পারস্পরিক স্বার্থ ও মূল্যবোধ এবং আস্থার ভিত্তিতে দু’দেশের এই সম্পর্ক গড়ে উঠেছে।
দু’দেশের কূটনৈতিক সম্পর্কের স্বর্ণ জয়ন্তী উদযাপনের চলতি পর্বের উল্লেখ করে প্রধানমন্ত্রী আবারও জানান যে ভারত ভুটানের নতুন সরকারের সঙ্গে কাজ করে সে দেশের আর্থ-সামাজিক বিকাশ ত্বরান্বিত করতে দায়বদ্ধ। এই কাজের মূলে থাকবে ভুটানের জনসাধারণ ও সরকারের স্বার্থ-সংশ্লিষ্ট বিভিন্ন বিষয়। প্রধানমন্ত্রী মোদী ডঃ লোতে শেরিং-কে ভারতে আসার আমন্ত্রণ জানান।
ডঃ লোতে শেরিং প্রধানমন্ত্রী মোদীকে তাঁর শুভেচ্ছা ও শুভকামনার জন্য ধন্যবাদ জানান এবং যথাশীঘ্র সম্ভব ভারতে আসার আমন্ত্রণ গ্রহণ করেন। দুই নেতাই ভুটানের ও ভারতের মানুষের কল্যাণে এই বিশেষ ও বহুমুখী দ্বিপাক্ষিক সহযোগিতাকে এগিয়ে নিয়ে যেতে সম্মত হন।
CG/SC/DM/…
(Visitor Counter : 72
প্রধানমন্ত্রীরদপ্তর
প্রধানমন্ত্রী গুজরাটে ২৪শে অক্টোবর তিনটি প্রকল্পের উদ্বোধন করবেন
নতুন দিল্লি, ২২ অক্টোবর, ২০২০
প্রধানমন্ত্রী শ্রী নরেন্দ্র মোদী গুজরাটে ২৪শে অক্টোবর ভিডিও কনফারেন্সের মাধ্যমে তিনটি প্রকল্পের উদ্বোধন করবেন। তিনি গুজরাটে কৃষকদের জন্য ‘কিষাণ সূর্যদয় যোজনা’-র সূচনা করবেন, ইউএন মেহেতা ইনস্টিটিউট অফ কার্ডিওলজি অ্যান্ড রিসার্চ কেয়ার সেন্টারে শিশুদের হৃদরোগের চিকিৎসার হাসপাতাল ও আমেদাবাদে সিভিল হসপিটালে টেলি কার্ডিওলজি মোবাইল অ্যাপ-এর উদ্বোধন করবেন। শ্রী মোদী গিরনারে রোপওয়েরও উদ্বোধন করবেন।
কিষাণ সূর্যোদয় যোজনাঃ-
গুজরাটের মুখ্যমন্ত্রী শ্রী বিজয় রূপানির নেতৃত্বে রাজ্য সরকার, কৃষকরা যাতে দিনের বেলাতেও সেচের কাজ করতে পারেন তার জন্য বিদ্যুৎ সরবরাহের ব্যবস্থা করা হবে। এই প্রকল্পটির নাম কিষাণ সূর্যোদয় যোজনা। এই প্রকল্পে ফলে কৃষকরা ভোর ৫টা থেকে রাত ৯টা পর্যন্ত সেচের জন্য বিদ্যুৎ পাবেন। রাজ্য সরকার এই প্রকল্পে বিদ্যুৎবন্টন সহ অন্যান্য পরিকাঠামোর জন্য ৩,৫০০ কোটি টাকা বরাদ্দ করেছে। পুরো প্রকল্পের কাজ ২০২৩ সালের মধ্যে শেষ হবে। ৩৪৯০ সার্কিট কিলোমিটার দৈর্ঘ্যের এই প্রকল্পে ২২০ কিলোভোল্ট সাবস্টেশন বসানো হবে।
২০২০-২১ সালের মধ্যে দাহোড়, পাটন, মাহিসাগর, পাঁচমহল, ছোটা উদেপুর, খেড়া, তাপি, ভালসাদ, আনন্দ এবং গির-সোমনাথ এই প্রকল্পের আওতাভুক্ত হবে। রাজ্যের বাকি জেলাগুলি ২০২২-২৩ সালের মধ্যে যুক্ত হবে।
ইউএন মেহেতা ইনস্টিটিউট অফ্ কার্ডিওলজি অ্যান্ড রিসার্চ-এর সঙ্গে যুক্ত শিশুদের হৃদরোগ হাসপাতাল :
প্রধানমন্ত্রী ইউএন মেহেতা ইনস্টিটিউট অফ্ কার্ডিওলজি অ্যান্ড রিসার্চ সেন্টারের শিশুদের হৃদরোগ হাসপাতাল এবং আমেদাবাদ সিভিল হসপিটালের টেলি কার্ডিওলজির মোবাইল অ্যাপ্লিকেশনের উদ্বোধন করবেন। ইউএন মেহেতা ইনস্টিটিউট এর ফলে হৃদরোগ চিকিৎসার ক্ষেত্রে ভারতে সর্ববৃহৎ হাসপাতাল হিসেবে গণ্য হবে। এখানে আন্তর্জাতিক মানের চিকিৎসা পরিষেবা পাওয়া যাবে।
ইউএন মেহেতা ইনস্টিটিউট অফ্ কার্ডিওলজির সম্প্রসারণে ৪৭০ কোটি টাকা ব্যয় হয়েছে। প্রকল্প শেষ হলে এখানে ১২৫১টি শয্যার ব্যবস্থা করা হবে। আগে ৪৫০টি শয্যা ছিল। এই প্রতিষ্ঠান দেশে সব থেকে বড় হৃদরোগ সংক্রান্ত চিকিৎসার সুপার স্পেশালিটি কেন্দ্রে পরিণত হবে এবং বিশ্বে একক বৃহত্তম সুপার স্পেশালিটি হৃদরোগ হাসপাতাল হিসেবে পরিচিত হবে।
এই ভবনটিতে ভূমিকম্প প্রতিরোধী নির্মাণ করা হয়েছে। এখানে অগ্নি নির্বাপণের জন্য অত্যাধুনিক ব্যবস্থা রাখা হয়েছে। ভারতে প্রথম উন্নত হৃদরোগ সংক্রান্ত ভ্রাম্যমান আইসিইউ ব্যবস্থা এখানে থাকবে। এই ভ্রাম্যমান ব্যবস্থায় অপারেশন থিয়েটার, ভেন্টিলেটর, আইএবিপি, হেমোডায়ালিসিস, ইসিএমও ইত্যাদির ব্যবস্থা থাকবে। এই প্রতিষ্ঠানে ১৭টি অপারেশন থিয়েটার এবং ৭টি কার্ডিয়াক ক্যাথেটেরাইজেশন গবেষণাগারও থাকবে।
গিরনার রোপওয়ে :
আন্তর্জাতিক পর্যটন মানচিত্রে গিরনার আবারও উল্লেখযোগ্য কেন্দ্র হিসেবে গণ্য হবে। প্রধানমন্ত্রী ২৪শে অক্টোবর এখানে রোপওয়ের উদ্বোধন করবেন। প্রাথমিকভাবে ২৫ থেকে ৩০টি কেবিনের ব্যবস্থা করা হবে যেখানে প্রতিটি কেবিনে ৮ জন যেতে পারবেন। এই রোপওয়ের সাহায্যে ২.৩ কিলোমিটার রাস্তা মাত্র ৭ মিনিটি ৩০ সেকেন্ডে যাওয়া যাবে। এই রোপওয়ের সাহায্যে সবুজে ঘেরা গিরনার পাহাড়ের সৌন্দর্য দেখা যাবে।
CG/CB/SKD
(
প্রধানমন্ত্রীরদপ্তর
প্রধানমন্ত্রী এবং উগান্ডার রাষ্ট্রপতির মধ্যে টেলিফোনে বার্তালাপ
নতুন দিল্লি, ৯ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে উগান্ডার রাষ্ট্রপতি ইওয়ারি কাগুতা মিউজ্ভেনীর সঙ্গে কথা বলেছেন।
কোভিড-১৯ সংক্রমণের জেরেস্বাস্থ্য এবং অর্থনৈতিক ক্ষেত্রে যে সমস্যার সৃষ্টি হয়েছে তা নিয়ে আলোচনা করেন উভয় নেতা।বর্তমানেস্বাস্থ্য ক্ষেত্রে এই সঙ্কটের সময় ভারত পূর্ণ সহানুভূতির সঙ্গে আফ্রিকার বন্ধুদেশগুলির পাশে আছে বলে উগান্ডার রাষ্ট্রপতিকে আশ্বাস দেন মোদী। তিনি বলেছেন উগান্ডায় এই সংক্রমণ প্রসার রোধে সে দেশের সরকারকে সম্ভাব্য সবরকম সহয়তায় দেবে ভারত।
বর্তমান এই পরিস্থিতিতে উগান্ডায় বসবাসকারী ভারতীয়দের যত্ন এবং মঙ্গলকামনায় যেভাবে সেদেশের সরকার এবং বিভিন্ন সংস্থা এগিয়ে এসেছে তা প্রশংসনীয় বলে জানান প্রধানমন্ত্রী।
২০১৮ সালে জুলাইয়ে উগান্ডা সফরের সময় যেভাবে উষ্ণ অভ্যর্থনা পেয়েছিলেন, তা স্মরণ করেন প্রধানমন্ত্রী এবং ভারত-উগান্ডা মধ্যে বিশেষ সম্পর্কের প্রসঙ্গও তুলে ধরেন।
বিশ্ব খুব শীঘ্রই এই কোভিড-১৯সংক্রমণের সমস্যা কাটিয়ে উঠবে বলেও উভয় নেতা আশা প্রকাশ করেন।
(CG/SS
শিল্পওবাণিজ্যমন্ত্রক
২০২০’র মে মাসে দেশে পাইকারি মূল্য সূচক
নয়াদিল্লি, ১৫ জুন, ২০২০
কেন্দ্রীয় শিল্প ও অভ্যন্তরীণ বাণিজ্য প্রসার দপ্তরের অর্থনৈতিক উপদেষ্টা কার্যালয়ের পক্ষ থেকে ২০২০’র মে মাস  এবং ২০২০’র মার্চ মাসের  পাইকারি মূল্য সূচক প্রকাশ করা হয়েছে। উল্লেখ করা যেতে পারে, প্রতি মাসের ১৪ তারিখ বা পরবর্তী কাজের দিন পাইকারি মূল্য সূচকের প্রাথমিক খতিয়ান প্রকাশ করা হয়। বিভিন্ন শিল্প সংস্থা ও নির্দিষ্ট কিছু ম্যানুফ্যাকচারিং ইউনিটের কাছ থেকে পাওয়া তথ্যগুলি বিশ্লেষণের পর তা একত্রিত করে এই পরিসংখ্যান প্রকাশ করা হয়েছে। প্রায় ১০ সপ্তাহ পর পাইকারি মূল্য সূচকের চূড়ান্ত তথ্য প্রকাশ করা হ’ল। এর কারণ, গত এপ্রিল মাসে সমস্ত তথ্য না আসা এবং মার্চ মাসের চূড়ান্ত তথ্যের সঙ্গে মে মাসের প্রাথমিক পরিসংখ্যান তুলনামূলক বিশ্লেষণ না হওয়ার ফলে পাইকারি মূল্য সূচকের তথ্য প্রকাশ করা যায়নি।
২০১১-১২’কে ১০০ হিসাবে ভিত্তি করে ২০২০’র মে মাসে সব ধরনের পণ্যের সরকারি পাইকারি মূল্য সূচক মার্চ মাসের চূড়ান্ত মূল্য সূচক ১২০.৪ থেকে ২.২৪ শতাংশ হ্রাস পেয়ে প্রাথমিকভাবে ১১৭.৭ এ পৌঁছেছে।
মুদ্রাস্ফীতি : মাসিক পাইকারি মূল্য সূচকের ওপর ভিত্তি করে ২০২০’র মে মাসে মুদ্রাস্ফীতির বার্ষিক হার ৩.২১ শতাংশ হ্রাস পেয়েছে। একই সঙ্গে, খাদ্য পণ্য, অশোধিত পেট্রোলিয়াম ও প্রাকৃতিক গ্যাস সহ খাদ্য বহির্ভূত সামগ্রীগুলির সূচক মে মাসে কমেছে।
একইভাবে, জ্বালানি ও শক্তি ক্ষেত্রের সূচক গত মার্চ মাসের সূচকের তুলনায় ১৫.৮৮ শতাংশ কমে ৮৩.৭ হয়েছে। তবে, কয়লা ও বিদ্যুতের মূল্য একই রয়েছে। ম্যানুফ্যাকচারিং পণ্য সামগ্রীগুলির সূচকও মে মাসে ০.৪২ শতাংশ হ্রাস পেয়ে ১১৮.১ হয়েছে। এছাড়াও, প্রাথমিক খাদ্য সামগ্রীগুলির সূচক মার্চ মাসের তুলনায় মে মাসে ২.৩১ শতাংশ বেড়েছে।
দপ্তরের পক্ষ থেকে গত এপ্রিল মাসে প্রকাশিত পাইকারি মূল্য সূচক সম্পর্কে এক স্পষ্টীকরণে বলা হয়েছে, লকডাউনের সময় সমস্ত আঞ্চলিক আধিকারিকদের বৈদ্যুতিন উপায়ে মূল্য সংক্রান্ত তথ্য সংগ্রহের নির্দেশ দেওয়া হয়। সেই অনুসারে, সমস্ত তথ্য একত্রিতকরণের পর চূড়ান্ত খতিয়ান আগামী মাসের পরবর্তী প্রেস রিলিজে প্রকাশ করা হবে।
(CG/BD/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের মোট সংখ্যা ১৮৬ কোটি ৭ লক্ষ ডোজ ছাড়িয়েছে
১২ থেকে ১৪ বছর বয়সসীমায় ২ কোটি ৩২ লক্ষ ডোজেরও বেশি টিকা দেওয়া হয়েছে
দেশে এখন চিকিৎসাধীন রোগীর সংখ্যা ১০,৮৭০
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৮৮
সুস্থতার হার বর্তমানে ৯৮.৭৬ শতাংশ
সাপ্তাহিক সংক্রমণের হার ০.২৪ শতাংশ
নতুন দিল্লি, ১৩ এপ্রিল, ২০২২
আজ সকাল সাতটা পর্যন্ত পাওয়া অন্তর্বর্তী রিপোর্ট অনুযায়ী, ভারতে কোভিড-১৯ টিকাকরণের মোট সংখ্যা ১৮৬ কোটি ৭ লক্ষ  ডোজ ছাড়িয়েছে। এজন্য লেগেছে মোট ২,২৫,৮১,৭৩৮টি সেশন।
১২ থেকে ১৪ বছর বয়সসীমায় কোভিড টিকাকরণ শুরু হয়েছিল চলতি বছরের ১৬ই মার্চ থেকে। এপর্যন্ত ২ কোটি ৩২ লক্ষেরও বেশি  কিশোর-কিশোরীকে টিকার প্রথম ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১০৪০৪২১৫
|
|
দ্বিতীয় ডোজ
|
|
১০০০৬৫৫৪
|
|
সতর্কতামূলক ডোজ
|
|
৪৫৬২৮১৪
|
|
সামনের সারির করোনা-যোদ্ধা
|
|
প্রথম ডোজ
|
|
১৮৪১৪০৭৮
|
|
দ্বিতীয় ডোজ
|
|
১৭৫২৩০২১
|
|
সতর্কতামূলক ডোজ
|
|
৭০৬৪৫৬০
|
|
১২-১৪ বছর বয়সী
|
|
প্রথম ডোজ
|
|
২৩২২৫৩৮১
|
|
১৫-১৮ বছর বয়সী
|
|
প্রথম ডোজ
|
|
৫৭৭৫৪৩৮৫
|
|
দ্বিতীয় ডোজ
|
|
৩৯৯৪০৫২৭
|
|
১৮-৪৪ বছর বয়সী
|
|
প্রথম ডোজ
|
|
৫৫৫১৪০০১২
|
|
দ্বিতীয় ডোজ
|
|
৪৭১২৩৫০৪৯
|
|
সতর্কতামূলক ডোজ
|
|
৯৯২১
|
|
৪৫-৫৯ বছর বয়সী
|
|
প্রথম ডোজ
|
|
২০২৮৩৪৩০১
|
|
দ্বিতীয় ডোজ
|
|
১৮৬৪৯০৯৬৭
|
|
সতর্কতামূলক ডোজ
|
|
৩৫৩৬৮
|
|
৬০ বছরের বেশি বয়সী
|
|
প্রথম ডোজ
|
|
১২৬৮০১৮৬৭
|
|
দ্বিতীয় ডোজ
|
|
১১৬১৬৫৬৬৭
|
|
সতর্কতামূলক ডোজ
|
|
১৩০৯৭৮১২
|
|
সতর্কতামূলক ডোজ
|
|
২,৪৭,৭০,৪৭৫
|
|
মোট
|
|
১,৮৬,০৭,০৬,৪৯৯
দেশে করোনা সংক্রমণ ধারাবাহিকভাবে কমছে। বর্তমানে চিকিৎসাধীন রোগীর সংখ্যা ১০ হাজার ৮৭০। মোট করোনা আক্রান্তের মধ্যে উপসর্গযুক্ত রোগীর হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ। গত ২৪ ঘন্টায় ১,০৮১ জন রোগী করোনামুক্ত হয়েছেন। এই নিয়ে অতিমারীর শুরু থেকে এপর্যন্ত মোট ৪ কোটি ২৫ লক্ষ ৫ হাজার ৪১০ জন সুস্থ হয়ে উঠলেন।
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৮৮।
গত ২৪ ঘণ্টায় ৪ লক্ষ ২৯ হাজার ৩২৩টি নমুনা পরীক্ষা হয়েছে। এই নিয়ে এপর্যন্ত দেশে মোট নমুনা পরীক্ষার সংখ্যা ৭৯ কোটি ৪৯ লক্ষ ছাড়ালো ।
সাপ্তাহিক ও দৈনিক সংক্রমণের হার ধারাবাহিকভাবে কমছে। বর্তমানে সাপ্তাহিক সংক্রমণের হার ০.২৪ শতাংশ এবং দৈনিক সংক্রমণের হার ০.২৫ শতাংশ।
(CG/SD/SKD/